Бизнес новини - Американският университет в българия обяви стипендии за executive mba програмата си
b2b Media | 20 Март 2019г.
Първата стипендиантска програма цели да поощри участието на представители от неправителствения сектор, които с вдъхновение работят за позитивна промяна в страната ни. Кандидатите трябва да отговарят на критериите за прием в Executive MBA и да участват активно в дейности на неправителствения сектор в България. Стипендията „Rising Star“ще се отпуска на професионалист, който още в началото на своята кариера е проявил забележителен потенциал за развитие. Университетът ще предоставя и стипендии за студенти от Албания, Косово, Македония, Сърбия и Румъния. С предимство са професионалисти, които живеят в тези страни, но се приемат молби и от кандидати от други националности, които понастоящем живеят в България. Кандидатстването за ранен прием и по-голяма възможност за стипендия за академичната 2020 г. е до 30 юни2019 г.
Магистърската програма за управленски кадри на АУБ е акредитирана в САЩ и в България. Обучението се провежда в София в Център за образование и култура „Илиев” на АУБ в Студентски град. През последните години в центъра се предлага и друга престижна магистърска програма за ръководни кадри – „Финанси, банково дело и управление на недвижими имоти“ - съвместен проект на АУБи SDA Bocconi, Милано.